### Resume

JURA har anmodet om at igangsætte en lokalplan for et nyt boligområde ved [adresse] i Vandel. Lokalplanområdet ligger i den nordlige del af Vandel syd for Mellemvejen og er på ca. 11 ha. En del af området er i dag kommuneplanlagt som dels rekreativt område og dels boligområde, og en del heraf har landbrugspligt . En del af det eksisterende erhvervsområde mod nord mod [adresse] inddrages i lokalplanen og ændres til en rekreativ ramme. Denne del udlægges til naturområde, for at skabe en bufferzone mod erhvervsområdet. Lokalplanen skal give mulighed for både åben-lav boliger (parcelhuse) og tæt-lav boliger (rækkehuse og lign.).

### Sagsfremstilling

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Forslag til bebyggelsesplan.

JURA har anmodet om at igangsætte en lokalplan for et nyt boligområde ved [adresse] i Vandel. Området er på ca. 11 ha og ligger i den nordlige del af Vandel syd for Sussanne Jacobsen.

En del af området er i dag kommuneplanlagt som dels rekreativt område og dels boligområde, og en del heraf har landbrugspligt . En del af det eksisterende erhvervsområde mod nord mod [adresse] inddrages i lokalplanen og ændres til en rekreativ ramme. Denne del udlægges til naturområde, for at skabe en bufferzone mod erhvervsområdet. Der er derudover udarbejdet en støjberegning, der viser, at der skal anlægges en støjvold på 6 m mod erhvervsområdet, så der bliver mulighed for at placere boliger mod øst i den eksisterende boligramme.

Lokalplanområdet ligger tæt på indkøbsmuligheder med Vandel Brugsforening mod nord og med god forbindelse til resten af Vendel by mod syd og med idrætsfaciliteter i og ved Vandelhallen lige vest for lokalplanområdet.

Lokalplanen skal give mulighed for både åben-lav boliger (parcelhuse) og tæt-lav boliger (rækkehuse og lign.). Vejadgangen sker fra Verner Madsen dér, hvor den nuværende [adresse] slutter til. I bebyggelsesplanen er der indarbejdet et stinet, der binder lokalplanområdet godt sammen og med mulighed for stitilslutninger uden for området til de nævnte faciliteter. Der er indarbejdet nogle markante grønne træk i bebyggelsesplanen. En af dem er den udlagte vej, [adresse], der går midt i området fra syd til nord og som er omgivet af træer og anden beplantning på begge sider. Dette træk ønskes bevaret og vejen omlagt til en sti. I den nordlige del af lokalplanområdet ligger et rekreativt område, hvor en del tænkes etableret som skov eller tættere beplantning af træer i det omfang, det er muligt, uden at afkaste en skovbyggelinje. Dette skal afklares nærmere under udarbejdelsen af lokalplanen.

Kommuneplantillæg

Der skal udarbejdes et kommuneplantillæg med en fordebat på 14 dage, da en del af erhvervsrammen 22.E.3 ændres til en rekreativ ramme.

Vurdering af afledte konsekvenser

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen ikke har afledte konsekvenser på de undersøgte forhold.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1369 og tillæg nr. 37 igangsættes. |

### Beslutning

Godkendt.